**Lecsófőző verseny**

A megrendelő egy olyan programot szeretne, amelyben rögzíteni tudja a minden évben megrendezésre kerülő **Lecsófőző verseny** adatait.

Minden versenyről annak időpontját, megnevezését és helyszínét (irányítószám, település neve, közterület neve, házszám) szeretnénk eltárolni.

Egy versenyen több csapat jelentkezését várják. Jelentkezéskor fel kell tüntetni a csapat nevét, valamint a csapatot alkotó személyek nevét. Minden csapat maximum 10 főből állhat.

A programnak továbbá el kell tudni tárolni a csapatok elért pontszámját is, ami alapján majd meg lehet határozni az első három helyezettet.

Szeretnénk továbbá eltárolni a verseny zsűritagjainak a nevét az elérhetőségi adatokkal úgy, mint: telefonszám és az e-mail cím.

**Nemzetközi táncverseny**

A megrendelő egy olyan programot szeretne megrendelni, amelyben nemzetközi tánccsoportok adatait tudják tárolni versenyenként.

Egy versenyről tudjuk a nevét, helyszínét (ország, város, irányítószám, utca és házszám), megrendezés időpontját (lehet akár több nap is).

A táncversenyre csoportok jelentkezhetnek. Minden csoport tagjai ugyanazon nemzetiséghez tartoznak. A csoportról tudnunk kell a nevét, a koreográfus nevét és a csoport tagjainak az adatait:

* Név
* Nem
* Születés időpontja
* Lakcím (ország, város, irányítószám, utca és házszám)

Mivel versenyről van szó így az elért pontszámokat is tárolnunk kell.

**Országos Ornitológiai Társaság**

Az Országos Ornitológiai Társaság figyeli a térségben elrepülő költöző madarakat. A meggyűrűzött példányokat nyilvántartják. Feljegyezik a madár fajtáját, állatrendszertani besorolását, ki gyűrűzte meg, hol és mikor, valamint, hogy ki látta, mikor és hol.

Az programnak rögzítenünk kell a szövetségi tagokat a következő adatokkal:

* név,
* lakcím (irányítószám, település neve, közterület neve, házszám),
* tagsági kártya száma,
* mikor lett tag,
* tagság vége

A meggyűrűzött madarak adatait is rögzíteni kell.

* gyűrű száma,
* rendszertani besorolás (faj -> osztály -> alosztály -> törzs),
* ki gyűrűzte meg,
* hol történt a gyűrűzés
* gyűrűzés időpontja

A társaság tagjai feljegyzéseket is készítenek arról, mikor hol látták a meggyűrűzött madarakat és ezeket is rögzítik a következő adatokkal:

* melyik madarat látta,
* ki látta,
* mikor látta,
* hol látta

Egy csoport több táncot is előadhat és ugyanazt a táncot előadhatja több csoport is. A tánc egy bizonyos műfajba tartozik. Minden táncnak van egy zenéjje, amihez meg kell adni az előadó nevét és a szám címét.

**Atlétika bajnokság**

A megrendelő egy olyan programot szeretne, amelyben rögzíteni tudja az országos atlétika nevezéseit és eredményeit.

A programnak lehetővé kell tennie új verseny felvitelét a kiválasztott naptári évhez. A versenyről el kell tárolnunk a naptári évet, a verseny időpontját (*ami lehet akár több napos is*), a verseny megnevezését, helyszínét (irányítószám, település neve, közterület neve, házszám).

A bajnokságban több versenyszám is létezik. A versenyszámok nemhez kötöttek (*100m férfi síkfutás / 100m női síkfutás*). A versenyszámok alkategóriákba is rendezve vannak.

* *Futószámok*
  + Síkfutás: 100 m, 200 m, 400 m, 800 m, 1500 m, 5000 m, 10000 m, maraton, 4×100 m váltó, 4×400 m váltó
  + Gát-, akadályfutás: 100/110 m gát, 400 m gát, 3000 m akadály
* *Gyaloglószámok*
  + Női: 20 km
  + Férfi: 20 km, 50 km
* *Ugrószámok*
  + távolugrás, hármasugrás, magasugrás, rúdugrás
* *Dobószámok*
  + gerelyhajítás, súlylökés, diszkoszvetés, kalapácsvetés

Minden versenyszám korosztályhoz kötött is. A nemzetközileg elismert korosztályok:

* *Gyermek*: U11 (9-10 év), U13 (11-12 év)
* *Újonc*: U14 (13 év)
* *Serdülő*: U16 (14-15 év)
* *Ifjúsági*: U18 (16-17 év)
* *Junior*: U20 (18-19 év)
* *U23*: (20-21 év)
* *Felnőtt*: (22 év felett)

A nemek, versenyszámok alkategóriája és a korosztályokra nem jellemző a sűrű változás, ezért ezeket hozzuk létre az adatbázis létrehozásánál.

A versenyben csak olyan sportolók indulhatnak, akik valamelyik egyesület tagjai. Az egyesületekről tudnunk kel a nevét, székhelyét (irányítószám, település neve, közterület neve, házszám), e-mailt, telefonszámot.

Egy versenyszámban részt vehet több versenyző is. Egy versenyszám nevezéséhez meg kell adni a versenyző nevét, nemét, születésének pontos időpontját, lakcímet (irányítószám, település neve, közterület neve, házszám) és az egyesület nevét és a versenyszámot, amelyben indulni szeretne.

Kiskorúak esetén a felelős személy nevét és telefonszámát is kérik a szervezők.

A verseny végén a rendezők azt is nyilván szeretnék tartani, hogy a versenyző valóban részt vett ezen az a versenyen, helyezést és a megszerzett pontszámokat.